Në bazë të nenit 25, paragrafit 1, pika 22 të Ligjit për emetuesin publik nacional, Radio dhe Televizionin e Malit të Zi (Fl. Zyr. MZ numër 80/20), nenit 37, paragrafi 1 pika 6 e Statutit të Radio Televizionit të Malit të Zi (nr. 01-7250 nga 17. 12. 2020, 01-5893 nga 27. 08. 2021, 01-7690 nga 01. 11. 2021, 01- 8249 nga 24.11 2021, 01-1628 nga 23.03.2022, 01-3035 nga 20.05.2022), Vendimi për pëlqim nr 01-3049 nga 20.05.2022. të Këshillit të Radio Televizionit të Malit të Zi, Komisioni për përmbajtjet programore në gjuhën shqipe dhe gjuhët e pjesëtarëve të popujve tjerë pakicë dhe bashkësitë tjera të pakicave nacionale, në mbledhjen e mbajtur me 30.05. 2022 sjellë :

**RR E G U LL O R J A**

për punën e Komisionit për përmbajtjet programore në gjuhën shqipe dhe gjuhët e pjesëtarëve të popujve tjerë pakicë dhe bashkësitë tjera të pakicave nacionale

**Neni 1**

Me këtë rregullore më qartë rregullohen procedurat dhe mënyra e punës së Komisionit për përmbajtjet programore në gjuhën shqipe dhe gjuhët e pjesëtarëve të popujve tjerë pakicë dhe bashkësitë tjera të pakicave nacionale ( në vazhdim të tekstit: Komisioni), si dhe sjelljen e qëndrimeve dhe rekomandimeve e çështjeve tjera nga kompetencat e Komisionit.

**Neni 2**

Shprehjet të cilat përdoren në këtë rregullore për personat fizik në gjininë mashkullore, të njëjtat nënkuptohen edhe për gjininë femërore.

**Neni 3**

Komisionin e përbëjnë nga një përfaqësues i Këshillave Nacionale në Mal të Zi.

Anëtarët e Komisionit i emëron dhe shkarkon Këshilli i Radio dhe Televizionit të Malit të Zi (në vazhdim të tekstit: Këshilli i RTMZ) , me propozim të Këshillave nacionale.

Mandati i anëtarit të Komisionit fillon me ditën e emërimit dhe zgjat pesë vite.

**Neni 4**

**Anëtari i komisionit ka të drejtë dhe obligim që:**

1. të marrë pjesë në punën dhe vendimmarrjen e Komisionit;
2. të kërkojë informatën nga shërbimet kompetente të Radio dhe Televizionit të Malit të Zi ( në vazhdim të tekstit: RTMZ) për të gjitha çështjet të rëndësishme për përcaktimin dhe sjelljen e rekomandimeve nga qëndrimet e veprimtarive të punës dhe përgjegjësitë e Komisionit;
3. inicion për shqyrtim çështjet që janë në kompetenca të Komisionit;
4. ruan të dhënat e besueshme në pajtim me Ligjin, aktet e RTMZ dhe konkluzionet e Komisionit;
5. në rast të pamundësisë që të marrë pjesë në mbledhjen e caktuar, me kohë ta informojë kryetarin e Komisionit.

**PËRGJEGJËSITË T KOMISIONIT**

**Neni 5**

Krahas punëve të vërtetuara me Statutin e RTMZ, Komisioni jep mendimin për iniciativat e Këshillit të RTMZ për:

1. Statutin e RTMZ;
2. aktet e përgjithshme me të cilat rregullohen çështjet e standardeve programore dhe profesionale në RTMZ;
3. dokumentet programore të RTMZ;
4. aktet e përgjithshme për organizimin e brendshëm dhe sistematizimin e vendeve të punës në RTMZ;
5. planet e punës dhe raportet për punë;

6) kryen edhe punët tjera, në pajtim me Ligjin dhe Statutin e RTMZ.

**PUNA E KOMISIONIT**

**Neni 6**

Anëtarët e Komisionit për punën e vet kanë të drejtë në kompensim mujor në të holla, në pajtim me vendimin e Këshillit të RTMZ.

Anëtarët e Komisionit janë të obliguar që të mbajnë mbledhje sipas nevojës, e më së paku një herë në muaj.

**KRYETARI I KOMISIONIT**

**Neni 7**

Komisioni ka kryetarin.

Funksioni i kryetarit është i ndërrueshëm me radhë dhe kryhet në intervale të njëjta kohore në krahasim me kohëzgjatjen e mandatit dhe numrin e anëtarëve të Komisionit.

Deri në zgjedhjen e kryetarit të Komisionit, mbledhjet i thërret dhe i kryeson kryetari ose anëtari i Këshillit të RTMZ, të cilin ai e autorizon.

**Neni 8**

**Kryetari i Komisionit:**

1. kujdeset për organizimin e punës së Komisionit;
2. përgatit, konvokon dhe kryeson me mbledhjet e Komisionit;
3. vërteton propozimet e qëndrimeve, rekomandimet, mendimet, iniciativat dhe aktet tjera të cilat i sjellë Komisioni dhe kujdeset për realizimin e tyre;
4. kujdeset për shpalljen e qëndrimeve, rekomandimet, mendimet, iniciativat dhe aktet tjera të Komisionit në web faqen e RTMZ, pasi që ti miratoje Këshilli;

5) kryen edhe punë të tjera të cilat ia beson Komisioni dhe Këshilli i RTMZ.

**MBLEDHJET E KOMISIONIT**

**Neni 9**

Komisioni punon dhe vendos në mbledhje.

Kryetari i Komisionit thërret dhe propozon Rendin e ditës, me iniciativën e vet ose me kërkesën e së paku tre anëtarëve të Komisionit ose me kërkesë të Këshillit të RTMZ, kurse materiali për mbledhje iu dorëzohet anëtarëve të Komisionit më së voni 24 orë para mbajtjes së mbledhjes së konvokuar.

Me përjashtim, nëse është e domosdoshme me urgjencë, materiali mund t’ju dorëzohet edhe në mbledhje.

**Neni 10**

Thirrja për mbajtjen e mbledhjes së Komisionit përmban datën e mbajtjes së mbledhjes, kohën dhe vendin e fillimit të punës dhe propozimi për Rendin e ditës.

**Neni 11**

Mbledhjen e komisionit e kryeson kryetari i Komisionit, kurse në mungesë ose nëse është i penguar, anëtari i Komisionit të cilin ta autorizojë kryetari.

Kryetari e hap mbledhjen dhe vërteton nëse ekziston shumica e nevojshme për punë dhe për marrjen e vendimeve.

Komisioni punon me të drejta të plota nëse në mbledhje marrin pjesë shumica nga numri i përgjithshëm i anëtarëve.

Para vërtetimit të Rendit të ditës, çdo anëtar i Komisionit ka të drejtë që të propozojë ndryshimet dhe plotësimet e Rendit të ditës.

Pas vërtetimit të rendit të ditës, pason miratimi i procesverbalit nga mbledhja e kaluar.

Anëtari i Komisionit ka të drejtë të shënojë vërejtje në procesverbal dhe të kërkojë që në të të bëhen ndryshimet gjegjëse.

Për vërejtjet në procesverbal Komisioni vendos me votim, pa diskutime.

Pas miratimit të procesverbalit, kalohet në diskutim dhe vendime sipas rendit të ditës të vërtetuar.

Kryetari i Komisionit mund të bëjë ndryshime në renditjen e shqyrtimit të pikave të caktuara, me pajtimin e shumicës, ose të bashkojë diskutimin për pika të veçanta të rendit të ditës.

**Neni 12**

Komisioni vendos me shumicën e votave të anëtarëve të pranishëm, nëse është i pranishëm shumica e numrit të përgjithshëm të anëtarëve.

**Neni 13**

Për punën e Komisionit në mbledhje mbahet procesverbali.

Procesverbali përmban:

1. vendin dhe kohën e mbajtjes së mbledhjes;
2. emrat dhe mbiemrat e anëtarëve të komisionit të cilët marrin pjesë në mbledhje, si dhe të personave të tjerë të cilët janë të ftuar që të marrin pjesë në mbledhje;
3. vërtetimin e kuorumit;
4. rendin e ditës të mbledhjes;
5. rezultatet e votimit për çështjet për të cilat votohet në mbledhje;

Anëtari i Komisionit i cili për çështje të caktuara ka ndarë mendimin, mund të kërkojë që deklarata e tij të futet në procesverbal.

Për hartimin e procesverbalit kujdeset sekretari i Komisionit.

Procesverbalin e miratuar e nënshkruan kryetari i Komisionit.

Procesverbalet u dorëzohen të gjithë anëtarëve të Komisionit.

Procesverbalet e Komisionit shpallen në web faqen e RTMZ.

**Neni 14**

Për vërtetimin e akteve, me të cilat Komisioni zgjidh çështjet nga kompetencat e veta ose komunikimin me organet, institucionet dhe personat tjerë juridik dhe qytetarët, do të përdoren vulat e Këshillit të RTMZ.

Vulat e Këshillit të RTMZ do të përdoren për vërtetimin e akteve nga paragrafi 1 të këtij neni, pasi që ti nënshkruaj kryetari i Komisionit.

**DISPOZITAT KALIMTARE DHE PËRFUNDIMTARE**

**Neni 15**

Ndryshimet dhe plotësimet e kësaj rregullore do të bëhen me procedurën e njëjtë sikur në sjelljen e saj.

**Neni 16**

Kryerjen e punëve profesionale, administrative e teknike dhe punëve tjera për nevojat e Komisionit, si dhe ofrimi i kushteve për punë, do t’i sigurojë Shërbimi profesional i Këshillit të RTMZ.

**Neni 17**

Me hyrjen në fuqi të kësaj Rregullore, del jashtë përdorimit Rregullorja e mëparshme punës së Komisionit për përmbajtjet programore në gjuhën shqipe dhe gjuhët e pjesëtarëve të popujve tjerë pakicë dhe bashkësitë tjera të pakicave nacionale nr. 01-901 nga 24. 02. 2017.

**Neni 18**

Rregullorja e punës së Komisionit hyn në fuqi në ditën e tetë nga shpallja në web faqen e RTMZ.

**KRYETARI I KOMISIONIT**

**..........................................**